Možné kombinácie liekov proti bolesti s antibiotikom Levalox 500 mg pri užívaní Goptenu a Ziltu na tlak.
Dobrý deň,  chcem sa opýtať aké lieky od bolesti mozem kombinovat s antibiotikum levalox 500 mg. Ale uziva aj lieky gopten a zilt na tlak
Dobrý deň.
Ďakujeme za Vašu otázku.
V prípade užívania uvádzaných liekov je bezpečné podávať proti bolesti lieky s obsahom liečiva paracetamol. Napríklad
Dr. Max Paracetamol 500 mg
. Liek obsahuje účinnú látku paracetamol, ktorá pôsobí proti bolesti a znižuje telesnú teplotu. Dospelí a dospievajúci vo veku 15 rokov a viac (> 50 kg) môžu užívať 1-2 tablety (500-1 000 mg) v jednej dávke. Interval medzi dávkami je potrebné zachovať aspoň 4 hodiny. Maximálna jednotlivá dávka sú 2 tablety (1 000 mg), maximálna denná dávka je 8 tabliet (4 000 mg).
Pri nedostatočnom účinku lieku od bolesti, podávanie akýchkoľvek iných analgetík konzultujte so svojím ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová